n_a

BULAYI BUA INGOKHO

Mbukula ebikha bino khulomalomera eingokho. Eingokho ni sindu sirukuangwa ingo nende omundu uria unyala khuirinda. Ingokho ireranga tsifaida tsisabi. Ingokho nooirisia bilayi inyala khurera ababuyu magi lukari. Khandi inyala yaalula abaana bangi. Abana abo nibaalulwa onyala khubakusia mapesa masabi kakhukhonya yewe mwene.

Nibuadodo mbari ingokho biinyikhana obekho ninayo khubera onyala wabuogwa nende omukeni wao uria owa wajama, khubeera khasiwakhaamborera mbari nori nende ing’ombe onyala khuisinjira omundu mulala, khubera ing’ombe eyo mukeni alairekha abuene nga luaibere ni bilakhutsuna. Ingokho ni sindu sia mukeni anyala khuriakho siaduduya. Nibilayi mbari mundu abeekho nende ingokho kata ndala. 

Ingokho inyala khualula abaana bakhira makhumi karano niinyola omundu oirisia bilayi. Inyala khusomisia abaana bayo khuerisia abeene bila khurindirisia esia oundi. Khuno ni khubera noorindirisia esindu sia mundu wundi olafua noobula siosisiosi. Ingokho ino bandu bairuka, ni bandi bamenya ninayo munyumba. Nibilayi ingokho niiba nende inyumba yayo.